Joshua Rowe

Joshua Rowe (født 21. april 1993) er en skotsk bocciaspiller. Han spiller i klassen BC2, som er for utøvere med cerebral parese.

Idrettskarriere 
Rowe kom på 2.-plass ved det skotske mesterskapet i boccia både i 2010 og 2011, og han tapte finalen mot Lewis McConnell begge disse årene. Han kom på 2.-plass i BC2 ved det britiske mesterskapet i boccia i 2011 i Cardiff, etter at han tapte finalen mot walisiske Andrew Williams. Han deltok deretter ved Europacupen i boccia 2011 på Hamar, der han kom på 12.-plass. Dette var hans første internasjonale turnering.

Ved det skotske mesterskapet i 2012 fikk han revansje mot Lewis McConell, da han vant finalen 10-0, og ble skotsk mester. I april vant han også det åpne engelske mesterskapet (Disability Sport England Open Boccia Championships). Han måtte trekke seg fra det skotske mesterskapet i 2013 på grunn av sykdom, men kom på 5.-plass ved det britiske mesterskapet i juni. Han ble tatt ut til Europamesterskapet i boccia 2013, der han var med på det britiske laget som vant lagkonkurransen i klassen BC1/2, og individuelt kom han på 12.-plass. 

I 2014 ble han igjen skotsk mester i boccia, etter å ha slått Jim Anderson i finalen. I det britiske mesterskapet kom han på 4.-plass, etter at han tapte bronsefinalen 2-3 mot David Hill. Ved Verdensmesterskapet i boccia 2014 kom han på 20.-plass individuelt, men deltok på det britiske laget som fikk bronse i lagkonkurransen. 

Han vant BC2 det skotske mesterskapet i boccia i februar 2015, foran hhv. Heather Nicolson og Lucy Rutledge. Ved Europacupen i boccia 2015 kom han på 2.-plass individuelt, der han tapte finalen mot Nigel Murray, og han deltok på det britiske laget som vant lagkonkurransen i klassen BC1/2. I juli deltok han også ved Europamesterskapet i boccia for lag og par 2015, der Storbritannia vant BC1/2.

Referanser 

Britiske bocciaspillere
Europamestere i boccia
Fødsler i 1993